Diari Oficial de la Generalitat Valenciana


Sumari del DOGV 3744, del 08-05-2000 (2000/2762)

ORDRE de 4 d'abril de 2000, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, per a ubicar una planta de classificació d'envasos lleugers, el dret de superfície que es té sobre l'immoble de 5.235 metres quadrats de superfície situat a Alzira, partida de Sant Bernat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2762


Data del document
:   04-04-2000

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Alzira
    * cultura regional
    * propietat immobiliària

ORDRE de 4 d'abril de 2000, de la Conselleria d'Economia i Hisenda, per la qual s'acorda l'afectació al domini públic de la Generalitat Valenciana, per a ubicar una planta de classificació d'envasos lleugers, el dret de superfície que es té sobre l'immoble de 5.235 metres quadrats de superfície situat a Alzira, partida de Sant Bernat. [2000/F2762]
  
Mitjançant escriptura d'acceptació de cessió gratuïta del dret de superfície, atorgada davant el notari de València Juan Francisco Herrera García-Canturri el dia 23 de març de 2000, la Generalitat Valenciana va adquirir el dret de superfície sobre l'immoble de 5.235 metres quadrats de superfície situat a Alzira, partida de Sant Bernat, i que consta en l'Inventari General de Béns i Drets de la Generalitat Valenciana amb el codi A02/46/017/0022 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a ser destinat a planta de classificació d'envasos lleugers.
  
Per això, i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a ser usat com a planta de classificació d'envasos lleugers, el dret de superfície que es té sobre l'immoble situat a Alzira, partida de Sant Bernat, de 5.235 metres quadrats de superfície, que consta en l'Inventari General de Béns i Drets de la Generalitat Valenciana amb el codi A02/46/017/0022.
  
Confronta: nord, amb les parcel·les 225 i 226 del polígon 63 de rústica; amb el camí de Pujol, sèquia enmig; est, amb la resta de les parcel·les cadastrals 0371010 i 0371006 propietat municipal, de les quals es segrega; i oest, amb les parcel·les 53 i 54 del polígon 63.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 4 d'abril de 2000
  
El conseller d'Economia i Hisenda,
  
VICENTE RAMBLA MOMPLET